Kopitka, kapytki (teges kanthi barès "kuku cilik") minangka sawijining pangsit kentang ing olah-olahan Polen, Bélarusia, lan Litowen . Dhèwèké padha karo gnocchi saka Italia lan Schupfnudel saka Jerman.

Nyepakaké 
Woworan saka pasugatan iki yaiku kentang godhog lan glepung, nanging uga ditambah endhog, uyah, lan bumbu liyané. Panganan iki ing Polen biasané dimasak ing banyu asin, déné masakan Bélarus lan Litowen kapytki dipanggang dhisik, banjur dirajang banjur digodhog ing banyu 

Kopitka bisa uga dadi panganan utama utawa diwènèhaké ing sisih pinggir. Kopytka rasané gurih mawa dipanggang karo keju, daging babi, bawang goreng, utawa macem-macem saos kaya ta goulash utawa saus jamur. Dhèwèké uga bisa digawé legi mawa ditambahi mertega lan gula alus, kayu legi, utawa bumbon manis), utawa gula nganggo krim.

Étimologi 

Tembung kopytka [ kopyto "hoof", kopytko "hoof", nomina tunggal neuter] yaiku basa Polen kanggo "kuku cilik," kaya ta kewan-kewan cilik (umpamané wedhus ). Kapytki minangka tembung Bélarusia kanggo konsep sing padha. Loro-loroné ngrujuk struktur pangsit kasebut, sing dibentuk kanthi bentuk kuku.

Articles containing Litowenn-language text
Olah-olahan Éropa
Nyamikan
Jajanan